Fender

For fender til skip, båter og brygger: Se Fender (båt)
Fender, eller Fender Instrument Manufacturing Company, med hovedkvarter i Scottsdale i Arizona i USA, er en av verdens ledende produsenter av musikkinstrumenter og instrumentforsterkere. Firmaet ble dannet i 1946 av Leo Fender.


== Gitarer ==
Fender Telecaster
Fenders første gitar, og en av de første serieproduserte elektriske gitarene kom i 1950 og fikk navnet «Esquire». Den hadde en enkelt mikrofon i stolposisjon. Året etter ble en modell med to mikrofoner introdusert, som Leo Fender døpte «Broadcaster». Navnet skulle gjenspeile samtiden, preget av TV-mediets inntog. Trommeprodusenten Gretsch hadde allerede et trommesett på markedet ved navnet «Broadkaster», så i all hui og hast ble gitaren, etter forespørsel fra Gretsch, omdøpt til «Telecaster». Telecasteren har siden den gang blitt relansert i mange ulike utgaver for å tekkes ulike markeder, blant annet kom det en humbucker-utgave i 1972, lansert som en konkurrent til Gibsons meget populære Les Paul.
Kjente brukere:

Keith Richards, Rolling Stones
Bruce Springsteen, The E Street Band
James Burton, Elvis Presley
Albert Lee
Rick Parfitt, Status Quo
Francis Rossi, Status QuoFender Stratocaster
Stratocaster ble lansert i 1954, tenkt som en oppgradering og en arvtager etter Telecasteren. Stratocasteren hadde en ny og moderne kroppsfasong, og tre mikrofoner i motsetning til Telecasterens to.
Kjente brukere:

Eric Clapton
John Mayer
David Gilmour, Pink Floyd
Eric Johnson
Mark Knopfler, Dire Straits
Jimi Hendrix,
Ritchie Blackmore, Deep Purple, Rainbow
Stevie Ray Vaughan
Yngwie Malmsteen
Janick Gers, Iron Maiden
Dave Murray, Iron Maiden
Adrian Smith, Iron Maiden
Kurt Cobain,  Nirvana
The Edge, U2


== Bassgitarer ==
Fender Precision Bass
Den første bassen Leo Fender designet het Precision bass. Dens kjennetegn er én stykk splittet/ikke splittet 'enkeltspolemikrofon posisjonert på midten av kroppen. Andre detaljmessigeforskjeller finnes også, som for eksempel en mer butt kroppsform.
Kjente brukere:

Roger Glover, Deep Purple
Steve Harris, Iron Maiden
Phil Lynott, Thin Lizzy
Roger Waters, Pink Floyd
Cliff Williams, AC/DCFender Jazz Bass
Leo Fenders andre basskreasjon fikk navnet Jazz Bass, fordi den hadde en mer ergonomisk utforming, en såkalt «contoured body shape» laget med kresne jazz-bassister i tankene. Ved å spille på en jazz-bass oppnår man en lysere tone med mer «treble» og «mid-range» som trer gjennom mixen i større grad enn precision-bassen, dette på grunn av dens to enkeltspolemikrofoner, en i midtposisjon og en i stolposisjon. Mange mener at jazzbassen er mer versatil og har et større bruksområde. Det er kjent at bassen egner seg spesielt godt til sjangrene jazz (selvfølgelig) og funk. «Slapping», som er en mye brukt teknikk i sjangren funk, låter etter manges mening bra fordi man kan «scoope mid'en» ved å sette begge mikrofonene på fullt volum.
Kjente brukere:

John Paul Jones, Led Zeppelin
Jaco Pastorius, Weather Report
Othello Molineaux
Geddy Lee, Rush
Les Claypool, Primus


== Fender forsterkere ==
Fender var pionerer innen design og produksjon av gitarforsterkere (rørforsterkere). Disse forsterkerne er i dag svært ettertraktede. 
Kjente Fender-forsterkere:

Fender Deluxe
Fender Bassman
Fender Pro Reverb
Fender Deluxe Reverb
Fender Twin Reverb
Fender Dual Showman
Fender Hot Rod
Fender Supersonic
Fender Frontman


== Referanser ==


== Eksterne lenker ==
Fenders skandinaviske hjemmeside